قادین بسکتبال چیلاردان عبارت تورکیه میللی‌سی چک جمهوریتی نین ائو صاحیبلیگی ائدیگی 2017 آوروپا شامپیوناتی‌نین دؤرددبیر فینال موسابیقه سینده یونانیستانلا قارشی‌لاشا‌جاق.
تورکیه ایله یونانیستان آراسیندا پراگ آرئنادا کئچیریله جک دؤرددبیر فینال قارشیلاشماسی، تورکیه واختی ایله ساعات 16-دا باشلایاجاق.
تورکیه میللیسی قروپ اوینلاریندا اسلوواکی، ایتالیا و بلاروس میللی لرینی مغلوب ائدن آی-اولدوزلولار، نامغلوب بیر شکیلده دؤرددبیر فینالا یوکسلدی.
میللی تیمین رقیبی یونانیستان ایسه ج قروپونو 3-جو سیرادا تاماملاماسینا رغما دؤرددبیر فینالا یوکسلدی. ج قروپوندا صربیستانی مغلوب ائدیب، فرانسا و سلوونی قارشی سیندا مغلوب اولان یونانیستان، اوچلو آواراژلا کئچدیگی 2-جی مرحله‌ده قارشیلاشدیغی روسیانی 62-58 حسابلا مغلوب ائده‌رک سون 8 تیم آراسینا داخیل اولدو.
